Iron Maiden

Iron Maiden je britská heavy-metalová kapela s celosvetovým predajom albumov približne 100 miliónov kusov. Používajú osvedčený dvoj-gitarový zvuk používaný najmä Judas Priest v 70. rokoch 20. storočia a ich hudba ovplyvnila nejedného velikána ako napr. Metallicu alebo Red Hot Chili Peppers.

História 
Príbeh začal vo Východnom Londýne v roku 1975, kedy si mladý muzikant Steve Harris tesne po odchode zo skupiny Smiler  zaumienil vytvoriť novú kapelu. Nazval ju "Železná panna", čo bol stredoveký mučiaci nástroj. Inšpiráciu dostal z filmu "Muž so železnou maskou" (A Man In The Iron Mask). Do kapely prišiel aj Steveov kamarát a hráč na gitaru Dave Murray.

Vzostup skupiny 
V tom čase Iron Maiden začali vystupovať po rôznych baroch v East Ende, hlavne každý týždeň v Ruskin Arms. Po troch rokoch sa Steve rozhodol, že kapela by mala spraviť krok vpred a nahrať svoju muziku. V roku 1978 vydávajú na svojej značke cez 5000 kusov album The Soundhouse Tapes obsahujúci piesne ako „Prowler“, „Iron Maiden“, „Strange World“ a „Invasion“. Všimol si ich aj manažér Rod Smallwood, nanešťastie nastávajú zmeny v zostave – Douga Sampsona strieda Clive Burr – a kapela konečne podpisuje kontrakt s nahrávacou spoločnosťou EMI Records.

Éra Di'Anna 
Debutový album kapely nazvaný jednoducho „Iron Maiden“ bol vydaný v roku 1980, dosiahol #4 v UK rebríčkoch a je považovaný za najzaujímavejší album nového heavy metalového štýlu. Obal albumu s maskotom Eddiem navrhol a nakreslil výtvarník Derek Riggs a je fascinujúci dodnes. Maideni sú predkapelou Kiss a dokonca aj Judas Priest.

V priebehu turné Kiss Unmasked Tour bol Stratton zo skupiny vyhodený a na jeho miesto nastupuje Murrayov dlhoročný kamarát Adrian Smith (z kapely Urchin). Vytvorilo sa tak legendárne rockové gitarové duo.

V roku 1981 bol vydaný v poradí druhý štúdiový album nazvaný Killers umiestnení na celkom slušnej pozícii #12 v UK zaznamenáva dosť veľký úspech s takými hitmi ako „Wrathchild“ alebo titulnou skladbou „Killers“. Avšak Di'Anno bol na koncertoch často neznesiteľný a opitý a tak musel z kapely odísť, no bol nahradený kvalitným spevákom zo skupiny Samson Bruceom Dickinsonom.

Zlaté roky 
Dickinsonov debutový album s Iron Maiden je charakteristický Harrisovou dunivou basou, Burrovými presnými bicími, Dickinsonovým kvalitným vokálom a Murrayovými a Smithovými rytmickými gitarami. Rok 1982 sa nesie v znamení The Number of the Beast s takými klasikami ako „Run To the Hills“, „The Number of the Beast“, „Children of the Damned“ a „Hallowed Be Thy Name“. Tento album sa umiestnil na #1 v UK rebríčkoch a definuje pravé slovo heavy metal.

Na konci turné "Beast on the Road" nastali zmeny. Clive sa v dobrom rozchádza s kapelou a prenecháva bubenícku stoličku postrachu bicích Nickovi McBrainovi. Jeho štýl hrania je fascinujúci a dokonale sa spája so Steveovou hrou na basgitaru. Iron Maiden dominuje heavy metalu v 80-tych rokoch s takými klasikami ako Piece of Mind (1983), Powerslave (1984), živákom Live After Death (1985), Somewhere in Time (1986) a Seventh Son of a Seventh Son (1988). Následne hrajú na veľkých festivaloch v Dortmunde a Doningtone.

Avšak večné chodenie po turné už nebavilo Adriana Smitha, ktorý sa rozhodol v roku 1990 kapelu opustiť, aby sa mohol venovať svojej sólovej kariére (založil súbor ASAP, neskôr Psycho Motel). Vystriedal ho veľký showman a gitarista v jednom Janick Gers (hral napr. s Ianom Gillanom). Ďalší album No Prayer for the Dying(1990) bol dosť úspešný. Po ňom nasledoval album Fear of the Dark (1992), ktorý je považovaný za jeden z najzaujímavejších albumov 90-tych rokov. Po nich sa nanešťastie rozhodol Bruce kapelu opustiť a venovať sa sólovej kariére. Pre uspokojenie fanúšikov boli vydané v roku 1993 posledné tri koncertné albumy s Bruceom a to A Real Live One, A Real Dead One a Live at Donington.

Horšie časy 
V decembri 1993 sa frontmanom kapely oficiálne stal Blaze Bayley zo skupiny Wolfsbane. Dva roky nato bol vydaný album The X Factor (1995). Album bol veľmi kritizovaný za veľmi temné a melancholické piesne, spôsobené tým, že hlavný tvorca Steve Harris mal osobné problémy s manželstvom a smrťou svojho otca. Maideni odchádzajú na turné, ktoré malo dosť veľký ohlas. Po ňom skupina pri príležitosti svojho 20-výročia pôsobenia vydáva svoju prvú kompiláciu hitov nazvanú Best of the Beast so singlom „Virus“.

Roku 1998 Maideni vydávajú album nazvaný Virtual XI. Avšak po prvý raz sa stalo, že album neprekročil predávanosť 1 milióna kusov a stal sa najslabším v kariére kapely. Na podporu albumu kapela odchádza na turné, ktoré však tým, že Bailey dostal zápal priedušiek, muselo byť prerušené. Nakoniec Harris a Smallwood rozhodli že Blaze Bayley by mal z kapely odísť (neskôr zakladá kapelu Blaze).

Veľký comeback 
Po prvý raz v kapele zavládol nepokoj. Album sa nepredával, nebolo speváka. Našťastie Iron Maiden šokovali celý hudobný svet, keď potvrdili, že do kapely sa vracajú Bruce Dickinson a Adrian Smith. V zástupe 6-tich mužov vydáva skupina v roku 2000 úspešný album Brave New World. Po ňom nasledovalo veľké turné, ktoré vyvrcholilo vystúpením na festivale Rock in Rio v Rio de Janeire, Brazílii, kde Maideni hrali pre 250 000 ľudí. Záznam bol vydaný na DVD vydanom v roku 2002 a CD roku 2001 pod názvom Rock in Rio. V roku 2002 kapela taktiež vydáva kompiláciu svojich najväčších hitov pod názvom Edward The Great. 

Následne sa vydal na DVD dokument, ktorý mapuje celú tvorbu albumu The Number of the Beast s názvom Classic Albums: The Number of the Beast. Pre zberateľov a fanúšikov sa vydáva v roku 2002 Eddie's Archive Box, ktorý obsahuje albumy Best of B-Sides, Beast Over Hammersmith a BBC Archives

Kapela nestráca na sile a v roku 2003 vydáva progresívny album Dance of Death, kompletnú históriu svojich videoklipov na DVD Visions of the Beast a v roku 2004 DVD History of Iron Maiden: Part 1: The Early Days. Pripravuje sa živý záznam z Dance of Death Tour v Dortmunde, ten nakoniec vychádza na konci roku 2005 s príznačným názvom Death on the Road, ktorý taktiež vychádza na 2DVD a v špeciálnej edícii na 3DVD.  Posledný album, ktorý maideni doposiaľ vydali bol Final Frontier.

Prvá zostava 

 Steve Harris
 Dave Murray
 Paul Di´Anno
 Doug Sampson
 Ron Matthews

Diskografia

Štúdiové albumy 

 1979 The Soundhouse Tapes
 1980 Iron Maiden
 1981 Killers
 1982 The Number of the Beast
 1983 Piece of Mind
 1984 Powerslave
 1986 Somewhere in Time
 1988 Seventh Son of a Seventh Son
 1990 No Prayer for the Dying
 1992 Fear of the Dark
 1995 The X Factor
 1998 Virtual XI
 2000 Brave New World
 2003 Dance of Death 
 2006 A Matter of Life and Death
 2010 The Final Frontier
 2015 The Book Of Souls
 2021 Senjutsu

Single sú uvedené na jednotlivých albumoch...

Koncertné albumy 

 1985 Live After Death
 1989 Maiden England
 1993 A Real Live One
 1993 A Real Dead One
 1993 Live at Donnington
 2002 Rock in Rio 
 2005 Death on the Road
 2009 Flight 666 the original soundtrack
 2012 En Vivo!

Kompilácie 

 1999 Ed Hunter
 1996 Best of the Beast
 2002 Edward The Great
 2003 Eddie's Archive Box (Beast Over Hammersmith, Best of B-Sides, The BBC Archives)
 2008 Somewhere Back in Time - The Best of: 1980-1989
 2011 From Fear to Eternity: The Best of: 1990-2010

Koncertné albumy 

 1981 Live At Rainbow
 1983 Video Pieces
 1984 Behind The Iron Curtain
 1985 Live After Death
 1987 12 Wasted Years
 1989 Maiden England
 1990 The First 10 Years: The Videos
 1992 From There To Eternity
 1993 Live At Donnington ´92
 1994 Raising Hell
 2001 Classic Albums: The Number of The Beast
 2002 Rock In Rio
 2003 Visions of The Beast: The Complete Video History
 2004 History of Iron Maiden: Part1: The Early Days
 2005 Death on the Road
 2008 Flight 666
 2012 En Vivo!
 2017 The Book of Souls Live Chapter

Darček k výročiu skupiny 
K dvadsiatemupiatemu výročiu vydania prvého albumu skupiny dostala skupina 11. októbra 2005 darček od kolegov hudobníkov v podobe albumu Numbers From The Beast: An All-Star Salute To Iron Maiden, na ktorom je jedenásť skladieb. Na obale albumu je maskot skupiny, Eddie the Head.

Skladby nahrali členovia: KISS, AC/DC, Motörhead, Anthrax, Dio, Judas Priest, Testament, Twisted Sister, Extreme, Whitesnake, Slaughter, Helmet, Dokken, Ozzy’s band, Led Zeppelin, Mr. Big, Poison, MSG, Styx, UFO, Lynch Mob, Suicidal Tendencies, Rob Zombie Band, Rainbow, The Firm.

Golden Gods 2008 
16. júna 2008 udeľoval britský metalový magazín Metal Hammer v Londýne ocenenia „Golden Gods“. Skupina Iron Maiden bola označená za najlepšiu britskú skupinu a najväčšou metalovou ikonou sa stal ich maskot „Eddie“.

Iron Maiden na Slovensku 
Skupina na Slovensku vystupovala celkovo päťkrát, v 1993 v Bratislave na ZŠ Ondreja Nepelu v rámci turné A Real Live tour. Jej predskupinou bola slovenská rocková formácia Sexit z Rožňavy.. V roku 1995 v Žiline v športovej hale, turné The XFactour (spevák Blaze Bayley), v 2000 na amfiteátri v Banskej Bystrici, turné  Brave New World Tour, v 2003 opäť Banská Bystrica, ale na zimnom štadióne, turné Dance Of Death Tour a odohrali koncert v rámci festivalu Topfest v Piešťanoch v roku 2013, turné Maiden England 2013. Piatykrát koncertovala v Žiline v roku 2016 v rámci svojho The Book Of Souls World Tour.

Protesty 
Proti vystúpeniu kapely na Topfeste sa postavilo občianske združenie Spoločenstvo svätého Jozefa. Na svojej webovej stránke zverejnilo petíciu Iron Maiden, nie ste tu vítaní. Podľa združenia „[je Iron Maiden] známa propagáciou okultizmu, uctievaním okultných symbolov a nenávisti voči čomukoľvek svätému. Svojimi piesňami vzdáva úctu tomu, kto najviac nenávidí Boha i ľudí. Podpisom tejto petície preto vyjadrujeme nesúhlas s verejným uctievaním zla a satana skupinou Iron Maiden, ako aj s ich príchodom na Slovensko.“ K 7. júnu online petíciu podpísalo 514 ľudí. V júni k petícii vydal stanovisko organizátor festivalu Dušan Drobný. Tvrdil, že v iných krajinách sa koncertov zúčastňujú aj kňazi a Iron Maiden má hrať aj v konzervatívnom Poľsku. Podľa organizátora „Samotná kapela uctievanie okultných symbolov, či dokonca satana niekoľkokrát dementovala, ide o slová z textu jednej skladby vytrhnuté z kontextu.“ Zrušenie koncertu odmietol.

Referencie

Iné projekty

Externé odkazy 
 Oficiálna stránka
 Slovenská stránka skupiny      

 
Anglické heavymetalové hudobné skupiny
Držitelia ceny Brit Award
Interpreti Parlophone
Interpreti Universal Music Group
Interpreti EMI
Hudobné skupiny z 1975
Držitelia ceny Grammy
Držitelia ceny Kerrang! Award